### 11.    Oprettelse af central pulje til etablering af kommunale integrationsgrunduddannelsespladser

**Åbent**

Sagsnr.: 326-2016-48535       J.nr.: 15.20.00           Dokumentnr.:
326-2016-372644

**Sagstype**

Beslutning.

**Resume og sagens baggrund**

Som et element er der i trepartsaftalen aftalt en ny
integrationsgrunduddannelse (IGU). Ud-dannelsen tager 2 år og er målrettet
flygtninge i alderen 18 til 40 år. Uddannelsen gennemføres som et
lærlingeforløb, hvor eleven er tilknyttet en privat eller offentlig virksomhed.

Jobcentret har en ambition om etablering af 50 IGU-forløb i
Kalundborg med en fordeling på 15 offentlige og 35 private forløb.

Med henblik på at skabe motivation blandt kommunale
virksomheder foreslår Jobcentret, at der etableres en pulje til finansiering af
15 IGU-elevpladser over en 2-årig periode. Jobcentret foreslår, at
finansieringen i lighed med de etablerede micro-fleksjob gives som pulje ved
om-fordeling mellem Jobcentrets konto 5 og 6.

**Indstillinger**

Direktøren indstiller, at

1. det besluttes,
at der etableres en pulje i Jobcentret til finansiering af 15 IGU-elevpladser i
Kalundborg Kommune, samt

2. det besluttes,
hvilken af de 4 muligheder for realiseringer af midler til aflønning af
IGU-elever, der vælges.

**Behandling**

Direktionen, Økonomiudvalget, Kommunalbestyrelsen.

**Sagsfremstilling**

På møde mellem arbejdsmarkedschef Alexander Østergaard og
kommunaldirektør Anders Winther Thom-sen den 16. september 2016 drøftedes bl.a.
Den nye integrationsuddannelse (IGU) og mulig-hederne for at etablere
IGU-forløb i kommunale virksomheder i Kalundborg-

Det blev aftalt, at mulighederne for kommunale IGU-forløb
skulle udfoldes yderligere, og at Tine Poulsen skulle inddrages i de videre
drøftelser.

På sit møde i Direktionen den 26. september 2016 havde
Direktionen en første drøftelse af mulighederne for etablering af 15.
IGU-elevpladser i Kalundborg Kommune. Direktionen aftalte, at
finansieringsmulighederne for en pulje til IGU-elevlønninger skulle præciseres
nærmere.

Jobcentret har på den baggrund justeret sit notat om
Integrationsgrunduddannelsen. Dens indhold, økonomi, finansieringsmuligheder og
hvilke kommunale områder, det kan være aktuelt at etablere IGU-pladser på.

Notatet er tilknyttet denne sag som bilag.

Forslag til handling

Jobcentret har en ambition om etablering af 50
IGU-elevpladser i Kalundborg. Målet for en for-deling på 15 offentlige og 35
private IGU-forløb.

Den potentielle målgruppe vil være borgere mellem 18 og 40,
som er omfattet af et integrati-onsprogram og har mellem 0 og 2 års varighed i
integrationsprogrammet.

Jobcentret foreslår, at der etableres en central pulje i
lighed med micro-fleksjob, som dækker elevlønsudgifterne til IGU-eleverne.

Fordelene ved etableringen af puljen er først og fremmest
arbejdsmarkedspolitiske. En række borgere på offentlig forsørgelse vil blive
selvforsørgende og få et bedre indtægtsgrundlag.

For kommunen vil det ligeledes betyde reduktion på
udgifterne til forsørgelse, færre der ram-mer kontanthjælpsloftet og en større
skatteindtægt.

Der kan anvises flere muligheder til realiseringer af midler
til aflønning af IGU-elever.

1. Midlerne findes
i Direktionens puljer.

2. Solidarisk
finansiering ved at partnerskabsholderne samlet indskyder en procentandel til
oprettelse af en pulje.

3. Den enkelte
institution/virksomhed finder selv lønkronerne.

4. Der foretages en
omplacering af midler fra konto 5 (overførelsesudgifter) til konto 6
(servicerammen). Det vil sige en udvidelse af servicerammen.

Jobcentret anbefaler mulighed 4.

**Økonomiske konsekvenser**

Ved etablering af 15 IGU-elevpladser i Kalundborg Kommune
vil der være et behov på minimum 3.356.445 kr. til aflønning af 15 IGU-elever i
en 2 årig periode.

Konto 6 (Servicerammen) vil blive udvidet med ca. 1.678.000
kr. pr. år. og konto 5 (overførselsudgifter) vil blive nedsat med ca. 1.961.000
gennemsnitligt, hvert af de 2 år. jf. nedenstående beregning.

|  |  |  |  |
| --- | --- | --- | --- |
|  | År 1 (15 IGU) | År 2 (15 IGU) | Samlet  2 årig periode |
| Konto 6 (servicerammen) |  |  |  |
| - Elevløn pr. år (111.882 kr.) | 1.678.222 kr. | 1.678.222 kr. | 3.356.445 kr. |
| Konto 5 (overførelsesudgifter) |  |  |  |
| - Resultattilskud (100.000 pr. elev) | -1.500.000 kr. | 0 | -1.500.000 kr. |
| - Sparet udgift til ydelse (80.746 kr. pr år) | -1.211.190 kr. | -1.211.190 kr. | -2.422.380 kr. |
| **Samlet besparelse** | -1.032.968 kr. | 467.032 kr. | **-565.936 kr.** |

Besparelsen tilføres kassen.

Økonomichefen har ingen bemærkninger.

**Direktionens møde den 31.
oktober 2016:**

Anbefaler 1 og model 4.

**Økonomiudvalgets møde den 23.
november 2016:**

Økonomiudvalget anbefaler Direktionens indstilling med
bemærkning om, at der skal være tale om en netto tilgang af elever, og at de
nødvendige sproglige færdigheder er til stede ved direkte selvstændig
borgerkontakt.

Robin Jeppesen, O, tog forbehold.

**Bilag**

|  |  |
| --- | --- |
| Integrationsgrunduddannelsen notat version 2 | 326-2016-372635 |